text:
30.3.2017
 LT
 Europos Sąjungos oficialusis leidinys
 L 85/35
 EEE JUNGTINIO KOMITETO SPRENDIMAS
 Nr. 215/2015
 2015 m. rugsėjo 25 d.
 kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2017/522]
 EEE JUNGTINIS KOMITETAS,
 atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
 kadangi:
 (1)
 į EEE susitarimą turi būti įtraukta 2015 m. kovo 31 d. Komisijos deleguotoji direktyva (ES) 2015/863, kuria iš dalies keičiamos Europos Parlamento ir Tarybos direktyvos 2011/65/ES II priedo nuostatos dėl ribojamų medžiagų sąrašo (1);
 (2)
 todėl EEE susitarimo II priedas turėtų būti atitinkamai iš dalies pakeistas,
 PRIĖMĖ ŠĮ SPRENDIMĄ:
 1 straipsnis
 EEE susitarimo II priedo XV skyriaus 12q punktas (Europos Parlamento ir Tarybos direktyva 2011/65/ES) papildomas šia įtrauka:
 „—
 32015 L 0863: 2015 m. kovo 31 d. Komisijos deleguotoji direktyva (ES) 2015/863 (OL L 137, 2015 6 4, p. 10).“
 2 straipsnis
 Europos Sąjungos oficialiojo leidinio EEE priede skelbtinas Deleguotosios direktyvos (ES) 2015/863 tekstas islandų ir norvegų kalbomis yra autentiškas.
 3 straipsnis
 Šis sprendimas įsigalioja 2015 m. rugsėjo 26 d., jei pateikti visi pranešimai pagal EEE susitarimo 103 straipsnio 1 dalį (*1).
 4 straipsnis
 Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
 Priimta Briuselyje 2015 m. rugsėjo 25 d.
 EEE jungtinio komiteto vardu
 Pirmininkė
 Ingrid SCHULERUD
 (1) OL L 137, 2015 6 4, p. 10.
 (*1) Konstitucinių reikalavimų nenurodyta.